पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । सेक्टर-26 की ग्रेन मार्केट में पार्किंग एरिया में लगने वाली अवैध फडिय़ों से लगातार उगाही हो रही है। मंगलवार रात फड़ी लगाने वाले सुब्रमणि ने आरोप लगाया कि पार्किंग ठेकेदार का बेटा फारुख उर्फ बिट्टू उससे रात को पार्किंग में फड़ी लगाने के लिए 30 रुपए मांग रहा था।
जब सुब्रमणि ने पैसे देने से मना किया तो फारुख ने उसकी पिटाई की। सुब्रमणि ने इसकी शिकायत पुलिस को दी। मौके पर थाना-26 पुलिस पहुंची और पुलिस बिट्टू को थाने ले गई। जहां देर रात तक केस की जांच चल रही थी। वहीं डीएसपी जगबीर सिंह ने बताया कि दोनों पक्ष ने एक दूसरे पर आरोप लगाया है।
बिट्टू का आरोप है सुब्रमणि ने सब्जी का ट्रक लाकर पार्किंग में खड़ा कर दिया और सब्जी बेचने लगा। जबकि सुब्रमणि का आरोप है कि बिट्टू पैसे मांग रहा था। वहीं ट्रक कब्जे में लेकर उसके चालक पर आईपीसी की धारा 283 के तहत पब्लिक का रास्ता रोकने का केस दर्ज कर लिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn